ปกติเราจะไปใช้บริการที่ซ้งโภชนาตรงเจริญนครเพราะอยู่ใกล้โรงงาน แต่ตอนนี้ได้ข่าวว่าปิดกิจการไปแล้ว ส่วนที่สาขากัลปพฤษ์นี่แวะกินเพราะเป็นทางผ่านกลับจากพิษณุโลก ไม่งั้นคงไม่ได้ไปกินไกลๆ แบบนี้

ร้านซ้งที่สาขานี้ใหญ่โต ลานจอดรถกว้างขวาง แต่ลูกค้าก็แน่นนะ ตัวร้านอาหารแบ่งเป็นห้องเป็นโซน ก่อนหน้านี้เคยจัดงานวันเกิดผู้ใหญ่ที่ห้องส่วนตัวไปเมื่อหลายปีก่อน และเคยไปงานเลี้ยงแต่งงานที่ห้องจัดเลี้ยงชั้น 2 ครั้งนึง แต่ครั้งนี้นั่งห้องรวมธรรมดา แอร์เย็นดี ครึกครื้น คนเยอะ

เราสั่งอาหารและขนมหลายอย่าง เช่น ทอดมันกุ้ง, ไข่เจียว, ผัดปวยเล้ง, แกงจืดสาหร่ายหมูสับ, ส้มตำ, ออส่วน, ข้าวผัด, ไอติม, ลูกบัวเย็น, แคนตาลูป, สตรอเบอรี่ซันเดย์ ฯ

โดยรวมรสชาติใช้ได้ แต่ราคาก็แรงนะ กินไปเกือบ 1,600 แน่ะ ขนาดไม่ได้สั่งของแพง จำไม่ได้ว่าอะไรราคาเท่าไหร่ แถมบิลก็ดูยากเพราะไม่ลงรายละเอียดเลย มีแต่ตัวเลขพิมพ์เรียงลงมา น่าจะทำบิลให้ลูกค้าตรวจสอบรายการอาหารได้ด้วย พอดีมื้อนี้มีคนเลี้ยงและเค้าก็ไม่งกเหมือนเรา 555 เลยไม่สนใจจะตรวจบิล ทิปไปอีกร้อยด้วยซ้ำ
